《石桥》
宋代·张康国

路转下层崖，乱石通微径。
山深万象虚，叶脱千林静。
连苔苍欲横，衮雪飞泉迸。
有睹那可言，寒烟日向暝。

作者简介：（1056—1109）扬州人，字宾老。神宗元丰二年进士。知雍丘县。哲宗绍圣中，提举两浙常平，徙福建转运判官，有惠政。徽宗时累迁翰林学士承旨，知枢密院事。始因蔡京进，曾预议定元祐党籍。及得志，渐为崖异。帝恶京专愎，阴令沮其奸。暴卒，谥文简。